חוק טיפול בחולי נפש (תיקון מס' 9), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2559, עמ' 947, 2016-06-28T00:00:00+03:00
בתיקון לחוק טיפול בחולי נפש, התשנ''א–1991, נקבע כי תקופת האשפוז או הטיפול המרבית של נאשם שביצע עבירות חמורות ואובחן כחולה נפש, תהיה תקופת המאסר המרבית הקבועה לעבירה. עבירות לפי סעיף 51(א)(1)(ב) לחוק בתי המשפט [נוסח משולב], התשמ''ד–1984, שבגינן יכול פרקליט המדינה או פרקליט המחוז להחליט שאדם יועמד לדין לפני בית משפט שלום אף אם העבירה היא בסמכות בית משפט מחוזי, תהיה תקופת האשפוז או הטיפול המרבית בגינן שבע שנים. בית-המשפט יכול להורות, במקרים חריגים ומטעמים מיוחדים שיירשמו, על תקופת אשפוז או טיפול קצרה מתקופה המאסר המרבית, אם שוכנע כי העבירה בוצעה בנסיבות מקלות במיוחד.